ถนนจรัญสนิทวงศ์ - วิกิพีเดีย

# ถนนจรัญสนิทวงศ์

### จากวิกิพีเดีย สารานุกรมเสรี

ถนนจรัญสนิทวงศ์ (Thanon Charan Sanit Wong) เป็นถนนในกรุงเทพมหานคร ฝั่งธนบุรี เริ่มต้นจากสี่แยกท่าพระ ในแขวงวัดท่าพระ เขตบางกอกใหญ่ ตรงไปทางทิศตะวันตกเฉียงเหนือ ตัดกับถนนพาณิชยการธนบุรี (จรัญสนิทวงศ์ 13) ที่สามแยกพาณิชยการธนบุรี จากนั้นข้ามคลองมอญเข้าสู่พื้นที่เขตบางกอกน้อยที่แขวงบางขุนศรี ตรงไปทางทิศเหนือ ตัดกับถนนพรานนกที่สามแยกไฟฉาย จากนั้นโค้งไปทางทิศตะวันออกเฉียงเหนือ ตัดกับทางรถไฟสายใต้ (จากสถานีรถไฟธนบุรี) เข้าแขวงบางขุนนนท์ ตัดกับถนนบางขุนนนท์ที่สามแยกบางขุนนนท์ จากนั้นข้ามคลองบางกอกน้อยเข้าสู่แขวงอรุณอมรินทร์ ตัดกับถนนบรมราชชนนีที่สี่แยกบรมราชชนนีเข้าสู่พื้นที่แขวงบางบำหรุ เขตบางพลัด จากนั้นตัดกับถนนสิรินธรที่สี่แยกบางพลัดเข้าสู่แขวงบางพลัด มุ่งตรงไปทางทิศตะวันตกเฉียงเหนือในพื้นที่แขวงบางอ้อ และไปสิ้นสุดที่สะพานพระราม 7 (พื้นที่ตำบลบางกรวย อำเภอบางกรวย จังหวัดนนทบุรี)

ชื่อถนนจรัญสนิทวงศ์ตั้งเพื่อเป็นเกียรติแก่ หลวงจรัญสนิทวงศ์ (ม.ล.จรัญ สนิทวงศ์) อดีตปลัดกระทรวงคมนาคม เดิมกรุงเทพมหานครติดป้ายชื่อถนนว่า ถนนจรัลสนิทวงศ์ ต่อมาได้แก้ไขเป็น จรัญสนิทวงศ์ ตามนามของหลวงจรัญสนิทวงศ์ ปัจจุบัน ถนนจรัญสนิทวงศ์เป็นถนนสายสำคัญสายหนึ่งของกรุงเทพมหานคร

ดึงข้อมูลจาก "http://th.wikipedia.org../../../%E0%B8%96/%E0%B8%99/%E0%B8%99/%E0%B8%96%E0%B8%99%E0%B8%99%E0%B8%88%E0%B8%A3%E0%B8%B1%E0%B8%8D%E0%B8%AA%E0%B8%99%E0%B8%B4%E0%B8%97%E0%B8%A7%E0%B8%87%E0%B8%A8%E0%B9%8C.html".

หมวดหมู่: ถนนในกรุงเทพมหานคร

##### Views

- บทความ
- อภิปราย
- รุ่นปัจจุบัน

##### ค้นหา